6. ΑΠΟΦΑΣΙΣ ΥΠΟΥΡΓΩΝ ΒΙΟΜΗΧΑΝΙΑΣ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΟΙΚΟΝΟΜΙΚΩΝ Αριθ. 105823/976 της 25 Νοεμ./9 Δεκ.  1965 (ΦΕΚ Β΄ 820). Περί απονομής χρηματικών βραβείων και επαίνων εις προστατευομένας ταινίας. Έχοντες υπ’ όψιν: 1.Τας διατάξεις του άρθρ. 19, εν συνδυασμώ προς τας διατάξεις του άρθρ. 5 του Ν.Δ. 4208/61 «περί μέτρων δια την ανάπτυξιν της κινηματογραφίας εν Ελλάδι». 2.Την υπ’ αριθ. 687/3.9.64 γνωμοδότησιν του Νομικού Συμβουλίου του Κράτους. 3.Σύμφωνον γνωμοδότησιν της παρά τω Υπουργείω Βιομηχανίας Γνωμοδοτικής Επιτροπής Κινηματογραφίας, ληφθείσαν ομοφώνως κατά την συνεδρίασιν αυτής, αποφασίζομεν: Άρθρ.1.-1.Προκηρύσσομεν διαγωνισμόν, διενεργούμενον κατ’ έτος, εις τον οποίον δικαιούνται συμμετοχής μόνον ταινίαι χαρακτηρισθείσα ως προστατευόμεναι, κατά το προηγούμενον της διενεργείας του διαγωνισμού έτος, δια την απονομήν χρηματικών βραβείων και επαίνων εις παραγωγούς, σκηνοθέτας, συγγραφείς κειμένων (σεναριογράφους), ηθοποιούς, μουσικοσυνθέτας, διευθυντάς φωτογραφίας, χειριστάς και υπευθύνους ήχου (ηχολήπτας). Σελ. 244,58(β) Τεύχος 783 - Σελ. 76 2.Τα περί ων η προηγουμένη παράγραφος χρηματικά βραβεία και έπαινοι απονέμονται δι’ αποφάσεων του εξ ημών Υπουργείου Βιομηχανίας μετά γνώμην της Γνωμοδοτικής Επιτροπής Κινηματογραφίας. Άρθρ.2.-1.Το συνολικόν ύψος του διατιθεμένου κατ’ έτος ποσού, δια τα απονεμόμενα εκάστοτε χρηματικά βραβεία, δεν δύναται να είναι ανώτερον του προϊόντος της εισφοράς του άρθρ. 5 του Ν.Δ. 4208/61 (κωδικοί αριθμοί 1.135 και 1294) και πάντοτε εντός του περιθωρίου του προϊόντος της εισφοράς ταύτης, εκδιδομένης προς τούτο σχετικής εγκρίσεως του εξ ημών Υπουργού Οικονομικών. 2.Η κατανομή του, κατά τα ανωτέρω, ποσού εις χρηματικά βραβεία γενήσεται δι’ αποφάσεων του εξ ημών Υπουργού Βιομηχανίας, μετά γνώμην της παρά των Υπουργείω Βιομηχανίας Γνωμοδοτικής Επιτροπής Κινηματογραφίας. 3.Χρηματικά βραβεία απονέμονται εις παραγωγούς και σκηνοθέτας των μετεχουσών του διαγωνισμού ταινιών, ως ταύτα καθορισθήσονται υπό των, κατά τα ανωτέρω, υπουργικών αποφάσεων. 4.Ο τρόπος πληρωμής των χρηματικών βραβείων εις τους δικαιούχους καθορίζεται, εκάστοτε, δι’ αποφάσεων του εξ ημών Υπουργού Βιομηχανίας. 5.Εις περίπτωσιν συμπαραγωγής ταινίας, τα χρηματικά βραβεία απονέμονται εις άπαντας τους συμπαραγωγούς, αναλόγως του ποσοστού εκάστου εις την παραγωγήν της ταινίας, αποκλειομένων των αλλοδαπών συμπαραγωγών Άρθρ.3.-Κατά την κρίσιν της γνωμοδοτικής Επιτροπής Κινηματογραφίας δύναται να απονέμωνται έπαινοι, των οποίων το περιεχόμενον θέλει προσδιορισθή παρ’ αυτής, μη συνεπαγόμενοι υλικήν τινά παροχήν, εις ηθοποιούς, μουσικοσυνθέτας, διευθυντάς φωτογραφίας και υπευθύνους ήχου (ηχολήπτας) των κρινομένων ταινιών. Άρθρ.4.-Εις τας κατά τα ανωτέρω, βραβευομένας ταινίας απονέμεται δίπλωμα, το περιεχόμενον και ο τύπος του οποίου καθορισθήσονται δι’ αποφάσεων του εξ ημών Υπουργού Βιομηχανίας, μετά γνώμην της Γνωμοδοτικής Επιτροπής Κινηματογραφίας. Άρθρ.5.-«1.Δια την συμμετοχήν εις τον υπό του άρθρ. 1 της παρούσης προβλεπόμενον διαγωνισμόν, δεν απαιτείται αίτησις των ενδιαφερομένων, ενεργείται δε ούτος οίκοθεν υπό της αρμοδίας προς τούτο Γνωμοδοτικής Επιτροπής Κινηματογραφίας. 2)Του διαγωνισμού αποκλείονται ταινίαι παραχθείσαι υπό Κρατικών Υπηρεσιών ή τυχούσαι κατά την παραγωγήν των οικονομικής ενισχύσεως υπό του Κράτους ή Κρατικών οργανισμών ή εξομοιουμένων προς τούτους ή τοιούτων κοινής ωφελείας, δικαιούνται δε συμμετοχής μόνον ταινίαι παραχθείσαι υπό παραγωγών περί ων το άρθρ. 1 του Ν.Δ. 4208/61 περί μέτρων δια την ανάπτυξιν της κινηματογραφίας εν Ελλάδι». Το άρθρ. 5 αντικατεστάθη ως άνω δια της υπ’ αριθ. 107280/1256 της 21/29 Νοεμ. 1966 αποφ. Υπ. Προεδρίας Οικον. και Βιομηχανίας (ΦΕΚ Β΄ 687) Άρθρ.6.-Η ισχύς της παρούσης άρχεται από σήμερον. 13.Ε.δ.5-6 Κινηματογραφική Βιομηχανία